ddrg/super_eurlex huggingface dataset:
6.

A 8. cikk a következőképpen módosul: a) a (2) bekezdés helyébe a következő szöveg lép: „(2) Saját kezdeményezésre vagy a tagállamok által nyújtott tájékoztatás alapján a Bizottság – minden esetben a rendelkezésre álló információk Hatóság általi értékelését követően – a 14. cikk (3) bekezdésében említett ellenőrzéssel történő szabályozási bizottsági eljárással összhangban, e rendelet nem alapvető fontosságú elemeinek módosítása céljából határozhat az anyagnak vagy összetevőnek szükség esetén a III. mellékletbe történő felvételéről. Így különösen: a) ha megállapították az egészségre gyakorolt káros hatást, az adott anyagot és/vagy az azt tartalmazó összetevőt: i. a III. melléklet A. részébe kell helyezni, és élelmiszerekhez való hozzáadását vagy az azok előállítása során történő felhasználását meg kell tiltani; vagy ii. a III. melléklet B. részébe kell helyezni, és élelmiszerekhez való hozzáadása vagy az azok előállítása során történő felhasználása kizárólag az abban meghatározott feltételek mellett megengedhető; b) amennyiben az egészségkárosító hatások fennállásának lehetőségét megállapítják, de tudományos szempontból a helyzet megítélése bizonytalan, az anyagot a III. melléklet C. részébe kell helyezni. Rendkívüli sürgősség esetén a Bizottság a 14. cikk (4) bekezdésében említett sürgősségi eljárást alkalmazhatja annak érdekében, hogy az anyagot vagy összetevőt a III. melléklet A. vagy B. részébe felvegye.”; b) az (5) bekezdés helyébe a következő szöveg lép: „(5) Egy anyagnak a III. melléklet C. részébe való felvételét követő négy éven belül, a 14. cikk (3) bekezdésében említett ellenőrzéssel történő szabályozási bizottsági eljárással összhangban, és a Hatóság által az e cikk (4) bekezdésében foglaltak szerint értékelésre benyújtott bármely dokumentumról kialakított véleményének figyelembevételével az e rendelet nem alapvető fontosságú elemeinek módosítására irányuló határozatot kell hozni, arról, hogy az adott, a III. melléklet C. részének listájára felvett anyag általános használatát engedélyezzék vagy adott esetben az anyagot a III. melléklet A. vagy B. részébe áttegyék. Rendkívüli sürgősség esetén a Bizottság a 14. cikk (4) bekezdésében említett sürgősségi eljárást alkalmazhatja annak érdekében, hogy az anyagot vagy összetevőt a III. melléklet A. vagy B. részébe felvegye.”
(2)

A Bizottság 580/2004/EK rendelete (2) meghatározta az ex ex 0402 10 19 9000 termékkód alá tartozó sovány tejporra, az ex ex 0405 10 19 9700 termékkód alá tartozó tömbös természetes vajra, valamint az ex ex 0405 90 10 9000 termékkód alá tartozó, tartályokban lévő vajolajra vonatkozó export-visszatérítésekkel kapcsolatos pályázati eljárás szabályait. Az egyes mezőgazdasági termékekre vonatkozó export-visszatérítések mértékének rögzítése céljából kiírt pályázati eljárásokra vonatkozó közös szabályok megállapításáról szóló, 2007. december 10-i 1454/2007/EK bizottsági rendelet (3)2008. július 1-jével hatályon kívül helyezi az 580/2004/EK rendeletet.
(11)

A Bizottság minden olyan információt beszerzett és ellenőrzött, amelyet a dömping, az ebből eredő kár és a közösségi érdek ideiglenes meghatározása szempontjából szükségesnek tartott, és ellenőrző látogatásokat tett a következő vállalatok üzemeiben: Kínai exportáló gyártók: — Yichang Rosen Foods Co., Ltd., Zhejiang; — Huangyan No.1 Canned Food Factory Zhejiang és kapcsolódó kereskedője, a Merry & Co., Ltd., Huangyan; — Zhejiang Xinshiji Foods Co., Ltd. és kapcsolódó gyártója, a Hubei Xinshiji Foods Co., Ltd., Sanmen. Közösségi gyártók: — Halcon Group SA, Murcia, Spanyolország; — Cofrusa SA, Murcia, Spanyolország; — Agriconsa SA, Valencia, Spanyolország; — Videca SA, Valencia, Spanyolország.
—

FOOD SAFETY AND INSPECTION SERVICE (FSIS) OF THE UNITED STATES DEPARTMENT OF AGRICULTURE (USDA): Az Amerikai Egyesült Államokból származó és a 2. cikk f) pontja szerinti meghatározásnak megfelelő hús esetében.
HU Az Európai Unió Hivatalos Lapja L 298/3

A BIZOTTSÁG 1095/2008/EK RENDELETE

(2008. november 6.)

a 109/2007/EK rendeletnek a monenzin-nátrium (Coxidin) takarmányadalék engedélyezésének feltételei tekintetében történő módosításáról

(EGT-vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 13. cikke (3) bekezdésére,

mivel:

(1) A monenzin-nátrium (Coxidin) adalékot az 1831/2003/EK rendelettel összhangban bizonyos feltételek mellett engedélyezték. Ezen adalék brojlercsirkéknél és pulykáknál történő használatát a 109/2007/EK bizottsági rendelet (2) tíz évre engedélyezte, a forgalomba hozatali engedélyt az engedély jogosultjához kötve.

(2) Az 1831/2003/EK rendelet lehetővé teszi, hogy az adalékanyag engedélyét az engedély jogosultjának kérésére az Európai Élelmiszer-biztonsági Hatóság (a továbbiakban: hatóság) véleményét követően módosítsák.

(3) A monenzin-nátrium (Coxidin) takarmányadalék engedélyének jogosultja az engedély feltételeinek módosítására irányuló kérelmet nyújtott be, amelyben a vágást megelőző várakozási idő csökkentését és a végleges maximális maradékanyag-határértékek megállapítását javasolta.

(4) A hatóság 2008. június 18-án elfogadott véleményében (3) az emberi expozíció ismételt felülvizsgálatát követően azt a következtetést vonta le, hogy egynapos várakozási idő állapítható meg a brojlercsirkék és pulykák esetében történő Codixin-használatra. Az engedély jogosultja nem nyújtott be olyan új adatot, amely lehetővé tenné, hogy a hatóság végleges maximális maradékanyag-határértéket állapítson meg.

(5) Ezért a 109/2007/EK rendeletet ennek megfelelően módosítani kell.

(6) Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,

ELFOGADTA EZT A RENDELETET:

1. cikk

A 109/2007/EK rendelet mellékletének helyébe e rendelet melléklete lép.

2. cikk

Ez a rendelet az Európai Unió Hivatalos Lapjában történő kihirdetését követő huszadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, 2008. november 6-án. a Bizottság részéről Androulla VASSILIOU a Bizottság tagja

(1) HL L 268., 2003.10.18., 29. o.

(2) HL L 31., 2007.2.6., 6. o.

(3) Scientific Opinion of the Panel on Additives and Products or Substances used in Animal Feed (FEEDAP) on a request from the European Commission on the withdrawal period for Coxidin for chickens and turkeys for fattening and the re-examination of the provisional Maximum Residue Limit. (A takarmányban használt adalékanyagokkal és termékekkel vagy anyagokkal foglalkozó tudományos testületnek a Bizottság kérésére megfogalmazott véleménye a hízópulykákon és brojlercsirkéken alkalmazott Codixin várakozási idejéről és az ideiglenes maximális maradékanyag-határérték felülvizsgálatáról.) EFSA Lap (2008), 731., 1-14. o.
(2)

A rendelet 14. cikkének megfogalmazása miatt űr keletkezett az általános preferenciarendszer (a továbbiakban: generalised system of preferences – GSP), amelyre Moldova az 55/2008/EK rendelet hatálybalépéséig jogosult volt, és az autonóm kereskedelmi kedvezmények (a továbbiakban: autonomous trade preferences – ATP) alkalmazása között, holott a szándék az volt, hogy a GSP továbbra is minden támogatható export esetében érvényben legyen, amíg az ATP-t be nem vezetik. A 14. cikk szerint azok a GSP hatálya alá tartozó áruk, amelyeket az autonóm kereskedelmi kedvezmények hatálybalépése és a rendszer alkalmazásának kezdete között exportáltak a Közösségbe, egyik rendszer hatálya alá sem tartoznak, ha 2008. január 31. előtt nem kötöttek adásvételi szerződést, és az áruk bizonyíthatóan legkésőbb 2008. január 31-én elhagyták Moldova területét. E helyzet orvoslására módosítani kell a 14. cikk megfogalmazását, hogy az a rendelet hatálybalépése helyett a rendelet alkalmazásának első napjára hivatkozzon.
(4)

Az Európai Élelmiszerbiztonsági Hatóság (a továbbiakban: a Hatóság) a gyártó által rendelkezésre bocsátott adatok alapján készült 2008. július 16-i véleménye (2) szerint a Bacillus amyloliquefaciens CECT 5940 (Ecobiol és Ecobiol plus) nincs káros hatással sem az állatok, sem az emberek egészségére, sem pedig a környezetre, és hatásosan stabilizálja a bélflórát. A Hatóság továbbá arra a következtetésre jutott, hogy a Bacillus amyloliquefaciens CECT 5940 (Ecobiol és Ecobiol plus) nem jelent más olyan veszélyt sem, amely az 1831/2003/EK rendelet 5. cikke (2) bekezdése értelmében kizárná az engedélyezést. Az említett vélemény szerint a készítmény használata nincs káros hatással a brojlercsirkékre. A hatóság úgy véli, hogy a forgalomba hozatalt követően nem lesz szükség különleges figyelemmel kísérési követelményekre. Emellett az 1831/2003/EK rendelettel létrehozott közösségi referencialaboratórium által benyújtott, a takarmányban lévő takarmányadalék analitikai módszeréről szóló jelentést is ellenőrizte.
Beküldendő az alábbi címekre

:
1.

A Bizottsággal konzultálva a tagállamokban alkalmazott, a veszettség kimutatására szolgáló módszerek összehangolása, különösen az alábbiakon keresztül: a) a veszettség vírustörzseinek tipizálása, tárolása és rendelkezésre bocsátása; b) nemzetközi standard szérumoknak és más referenciareagenseknek a nemzeti referencialaboratóriumok számára történő előkészítése, ellenőrzése és rendelkezésére bocsátása, a tagállamokban alkalmazott vizsgálatok és reagensek egységesítése céljából; c) referenciareagensek, köztük a nemzeti referencialaboratóriumok által benyújtott antigének és nemzeti standard szérumok validálása; d) szérumbank és veszettségvírus-gyűjtemény kiépítése és fenntartása, valamint a Közösségben izolált törzsek adatbázisának fenntartása, beleértve a tipizálást is; e) a nemzeti referencialaboratóriumok számára a diagnosztikai eljárások közösségi szintű időszakos összehasonlító vizsgálatának megszervezése, valamint szakmai vizsgák szervezése; f) a Közösség területén használt diagnosztikai módszerek adatainak és az azokkal kapcsolatos információknak, valamint az ott elvégzett vizsgálatok eredményeinek gyűjtése és összeállítása; g) a veszettségvírus karakterizálása a rendelkezésre álló legkorszerűbb módszerekkel a betegség járványtanának jobb megismerése céljából; h) a veszettség felügyelete, járványtana és megelőzése terén világszerte bekövetkező fejlődés figyelemmel kísérése; i) a veszettség felszámolására és ellenőrzésére használt állat-egészségügyi immunológiai termékek előállítására és alkalmazására vonatkozó alapos ismeretek megszerzése, beleértve a vakcinák értékelését is;
(7)

A 2092/91/EGK tanácsi rendelet (2) az ökológiai gazdálkodás elősegítése érdekében megengedte egyes növényvédő szerek, trágyák, talajjavító szerek, valamint bizonyos nem szerves takarmányok, takarmány-adalékanyagok, és technológiai segédanyagok, valamint egyes tisztító- és fertőtlenítőszerek pontosan meghatározott körülmények között történő használatát. Az ökológiai gazdálkodás folyamatosságának biztosítása érdekében a szóban forgó termékek és anyagok használatát a 834/2007/EK rendelet 16. cikke (3) bekezdésének c) pontjában szereplő rendelkezésekkel összhangban továbbra is meg kell engedni. Ezenfelül, az egyértelműség kedvéért, helyénvaló e rendelet mellékleteiben felsorolni a 2092/91/EGK rendelet alapján engedélyezett termékeket és anyagokat. Az említett listákat a későbbiekben egyéb jogalapon, nevezetesen a 834/2007/EK rendelet 16. cikkének (1) bekezdése alapján más termékekkel és anyagokkal is ki lehet egészíteni. Ezért a listában egy megfelelő szimbólummal minden termék- és anyagkategória eltérő státuszát jelezni kell.
4.

A gyártók által szolgáltatandó információ A 4. cikk szerinti megfelelőségértékelés céljaira a műszaki dokumentációnak tartalmaznia kell a következő elemeket: a) Valamennyi készenléti és kikapcsolt üzemmód esetében — Az energiafogyasztási adatokat wattban, két tizedesjegyre kerekítve, — A használt mérési módszert, — Annak leírása, hogy a készülék üzemmódját miként választották ki vagy programozták be, — Azon üzemmód eléréséig teendő lépések, ahol a készülék automatikusan üzemmódot vált, — A berendezés működésére vonatkozó megjegyzések. b) A mérések vizsgálati paraméterei — Környezeti hőmérséklet, — A vizsgálathoz használt feszültség V-ban és a frekvencia Hz-ben, — Az áramellátó rendszer teljes harmonikus torzítása, — Az elektromos vizsgálathoz használt eszközök, beállítások és áramkörök adatai és dokumentációja. c) A berendezés azon jellemzői, amelyek az 1. c) pontban megállapított követelményeknek való megfelelés értékelése szempontjából relevánsak, vagy értelemszerűen a 2. c) és/vagy 2. d) pontban megállapított követelmények, beleértve a készenléti vagy kikapcsolt üzemmód, illetve olyan üzemmód automatikus eléréséhez szükséges időt, amelyben a berendezés teljesíti a kikapcsolt és/vagy készenléti üzemmódra alkalmazandó energiafogyasztási követelményeket. Adott esetben műszaki igazolást kell benyújtani különösen arra vonatkozóan, hogy az 1. c) pontban megállapított, vagy a 2. c) és/vagy 2. d) pontban megállapított követelmények ellentétesek a berendezés rendeltetésszerű használatával.
(59)

Több érdekelt fél is további érveket hozott fel a nátrium-glutamát piacán a vizsgálati időszakot követően megfigyelhető fejleményekkel kapcsolatban. Állításuk szerint a behozatal volumene csökkent és az árak emelkedtek a vizsgálati időszak után, tehát a közösségi gazdasági ágazatot fenyegető potenciális kár veszélye elhárult. Ebben a helyzetben ezek a felek azt állították, hogy a dömpingellenes vámok kivetése csak kárt okozna a Közösség importőreinek és felhasználóinak. A felek a nátrium-glutamát vélt globális hiányára is felhívták a figyelmet, mivel az adataik szerint több jelentős gyártó szüntette be világszerte annak előállítását vagy csökkentette gyártási kapacitását. Az Eurostat adatai és a közösségi gazdasági ágazattól származó további információk azonban nem támasztják alá a fenti állításokat. Épp ellenkezőleg, a vizsgálati időszakot követően az importárak stabilak maradtak és egyes hónapokban még csökkentek is, míg mind a Kínai Népköztársaságból, mind a harmadik országokból származó behozatal volumene növekedett. Az utóbbi fejlemény bizonyítja, hogy néhány Kínán kívüli versenytárs rendelkezik kapacitással arra, hogy fejlessze a Közösségbe irányuló exportját.
7.

A 7. cikk a következőképpen módosul: a) Az (1) bekezdés helyébe a következő szöveg lép: „(1) Amennyiben a Bizottság nem fogad el a 9a. cikk (3) bekezdése szerinti egyedi intézkedéseket, az ajánlat ellenőrzése után és az eladási ajánlat kézhezvételét követő ötödik munkanapon az intervenciós hivatal szállítólevelet ad ki. A keltezett és számozott szállítólevél a következő adatokat tartalmazza: a) a szállítandó sovány tejpor mennyisége; b) a szállítás végső dátuma; c) a raktár helye, ahová a szállítást teljesíteni kell. A 9a. cikk (1) bekezdése szerint be nem jelentett mennyiségekre nem adható ki szállítólevél.” b) A (3) és (4) bekezdés helyébe a következő szöveg lép: „(3) Az 5. cikk (3) bekezdésének c) pontjában meghatározott biztosítékot fel kell oldani, amint az eladó a szállítólevélen megjelölt határidőn belül leszállította a szállítólevélen feltüntetett mennyiséget, és megállapításra került a 2. cikk követelményeinek betartása. Amennyiben a sovány tejpor nem felel meg a 2. cikkben megállapított követelményeknek, a sovány tejport visszautasítják és a biztosíték a visszautasított mennyiség tekintetében elvész. (4) A sovány tejpor azon a napon tekintendő az intervenciós hivatal által átvettnek, amelyen a sovány tejpornak a szállítólevélben meghatározott teljes mennyiségét betárolják az intervenciós hivatal által kijelölt raktárba, de legkorábban a szállítólevél kiállítását követő napon.”
3.

A 11. cikk helyébe a következő szöveg lép: „11. cikk A bizottság eljárása (1) A Bizottságot egy bizottság segíti. (2) Az e bekezdésre történő hivatkozáskor az 1999/468/EK határozat 5. és 7. cikkét kell alkalmazni, 8. cikkének rendelkezéseire is figyelemmel. Az 1999/468/EK határozat 5. cikkének (6) bekezdésében meghatározott határidő egy hónap. (3) Az e bekezdésre történő hivatkozáskor az 1999/468/EK határozat 6. és 7. cikkét kell alkalmazni, 8. cikkének rendelkezéseire is figyelemmel. Az 1999/468/EK határozat 6. cikkének b) és c) pontjában meghatározott határidő egy hónap. (4) Az e bekezdésre történő hivatkozáskor az 1999/468/EK határozat 5a. cikkének (1)–(4) bekezdését és 7. cikkét kell alkalmazni, 8. cikkének rendelkezéseire is figyelemmel. (5) Az e bekezdésre történő hivatkozáskor az 1999/468/EK határozat 5a. cikkének (1), (2), (4) és (6) bekezdését és 7. cikkét kell alkalmazni, 8. cikkének rendelkezéseire is figyelemmel.”
11.

Ha egy faj szerepel az A., B. vagy C. mellékletben, akkor annak minden része és származéka is szerepel ugyanazon mellékletben, kivéve, ha az adott fajra vonatkozó jegyzetben feltüntetik, hogy csak bizonyos részei és származékai szerepelnek a mellékletben. E rendelet 2. cikke t) pontjának megfelelően a B. vagy C. mellékletben szereplő faj vagy magasabb rendszertani egység neve mellé tett »#« jel és az azt követő szám az adott magasabb rendszertani egység konkrét részeit és származékait jelöli e rendelet alkalmazásában, a következőképpen: #1 Valamennyi rész és származék, kivéve: a) a mag, a spóra és a pollen (ideértve a pollíniumokat); b) a steril konténerben szállított, in vitro szaporított, szilárd vagy folyékony táptalajon levő magoncok vagy szövettenyészetek; c) a mesterségesen szaporított növényekről származó vágott virág; illetve d) a Vanilla nemzetségbe tartozó mesterségesen szaporított növények termése, része és származéka. #2 Valamennyi rész és származék, kivéve: a) a mag és a pollen; illetve b) a csomagolt és kiskereskedelmi forgalomra előkészített késztermékek. #3 Egész és szeletelt gyökerek, valamint annak részei. #4 Valamennyi rész és származék, kivéve: a) a mag, kivéve a Mexikóból származó mexikói kaktuszok magjait, valamint a pollen; b) a steril konténerben szállított, in vitro szaporított, szilárd vagy folyékony táptalajon levő magoncok vagy szövettenyészetek; c) a mesterségesen szaporított növényekről származó vágott virág; d) a betelepített vagy mesterségesen szaporított növények termése, része és származéka; illetve e) az Opuntia nemzetség Opuntia alnemzetségébe tartozó betelepített vagy mesterségesen szaporított növények külön hajtása, része és származéka. #5 A rönk, a fűrészfa és a furnérlemez. #6 A rönk, a fűrészfa, a furnérlemez és a rétegelt lemez. #7 A rönk, a fanyesedék, őrlemény és kivonat. #8 Föld alatti részek (é. gyökerek és gumók): Egészben, részben vagy porítva. #9 Valamennyi rész és származék, kivéve amelyen a következő címke szerepel »Készült ellenőrzött begyűjtésű Hoodia spp.-ből ellenőrzött előállítás során nyert anyagból a botswanai/namíbiai/dél-afrikai CITES irányító hatóságokkal való együttműködés keretében, a BW/NA/ZA xxxxxx számú megállapodás szerint« #10 A rönk, a fűrészfa, a furnérlemez, ideértve a húros hangszerekhez való vonók gyártására használt félkész faárut. #11 A rönk, a fűrészfa, furnérlemez, rétegelt lemez, őrlemény és kivonat
A2.

Az IFRS 1 standard az alábbiak szerint módosul: A 26. bekezdés a következők szerint módosul: „26. Ez az IFRS tiltja más IFRS-ek bizonyos szempontjainak visszamenőleges alkalmazását a következőkre vonatkozóan: … c) becslések (31–34. bekezdések); d) értékesítésre tartottnak minősített eszközök és megszűnt tevékenységek (34A. és 34B. bekezdések); valamint e) a nem ellenőrző részesedések elszámolásának bizonyos szempontjai (34C. bekezdés).” A 34B. bekezdés után egy új cím és egy 34C. bekezdés kerül hozzáadásra, a következők szerint: 34C. Az első alkalmazónak a (2008-ban a Nemzetközi Számviteli Standard Testület által módosított) IAS 27 standard alábbi előírásait kell alkalmaznia, előretekintően, az IFRS-ekre való áttérés időpontjától: a) a 28. bekezdés azon előírását, hogy a teljes átfogó jövedelmet akkor is hozzá kell rendelni az anyavállalat tulajdonosaihoz és a nem ellenőrző részesedésekhez, ha a nem ellenőrző részesedéseknél ez negatív egyenleget eredményez; b) a 30. és a 31. bekezdésekben foglalt, az anyavállalati tulajdoni érdekeltség olyan változásainak elszámolásával kapcsolatos előírások egy leányvállalat esetében, amelyek során az ellenőrzést nem vesztik el; valamint c) a 34–37. bekezdésekben foglalt előírások a leányvállalat feletti ellenőrzés elvesztésének elszámolására, valamint az IFRS 5 8A. bekezdésének kapcsolódó előírásai. [Az éves javításokban bevezetett változás.]” Ugyanakkor, ha az első alkalmazó úgy dönt, hogy a (2008-ban a Nemzetközi Számviteli Standard Testület által módosított) IFRS 3 standardot visszamenőlegesen alkalmazza a múltbeli üzleti kombinációkra, akkor a (2008-ban a Nemzetközi Számviteli Standard Testület által módosított) IAS 27 standardot is alkalmaznia kell, azon IFRS B1. bekezdésének megfelelően. A következő 47J. bekezdés kerül hozzáadásra: „47J. A (2008-ban a Nemzetközi Számviteli Standard Testület által módosított) IAS 27 standard módosította a 26. és a 34C. bekezdést. A gazdálkodó egységnek ezen módosításokat a 2009. július 1-jén, vagy azt követően kezdődő éves időszakokra kell alkalmaznia. Ha a gazdálkodó egység egy korábbi időszakra alkalmazza a (2008-ban módosított) IAS 27 standardot, akkor ezeket a módosításokat is alkalmazni kell erre a korábbi időszakra.”
(1)

Az 1212/2005/EK rendelettel (2) (a továbbiakban: a végleges intézkedéseket tartalmazó rendelet) a Tanács végleges dömpingellenes vámot vetett ki a Kínai Népköztársaságból (a továbbiakban: Kína) származó egyes öntvények behozatalára. Az egyedi vámtételek mértéke 0 % és 37,9 % között mozog, a maradékvám szintje pedig 47,8 %-on lett meghatározva. A 2006/109/EK bizottsági határozat (3), valamint a 268/2006/EK tanácsi rendelet (4) elfogadta több vállalat, valamint a gépek és elektronikai termékek behozatalával és kivitelével foglalkozó kínai kereskedelmi kamara (China Chamber of Commerce for Import and Export of Machinery and Electronics Products, a továbbiakban: CCCME) részéről tett közös kötelezettségvállalási ajánlatát. Tekintettel számos új exportáló gyártótól érkezett kérelemre, a végleges intézkedéseket tartalmazó rendelet időről időre (legutóbb 2009 áprilisában (5) módosult.
(5)

Az időközi felülvizsgálat által érintett termék („az érintett termék”) az eredeti rendeletben leírttal megegyező termék, azaz a Kínai Népköztársaságból származó, jelenleg az ex 6815 91 00, az ex 6815 99 10 és az ex 6815 99 90 KN-kód (TARIC-kódok: 6815910010, 6815991020 és 6815999020) alá besorolható, vegyileg lekötött, kiégetetlen, legalább 80 % MgO-t tartalmazó magnézia-összetevőjű magnéziatégla, függetlenül attól, hogy tartalmaz-e magnezitet.
(3)

A „természetes személyek” címben szereplő „Jamal Housni (alias a) Djamel il marocchino; b) Jamal Al Maghrebi; c) Hicham). Születési ideje: 1983.2.22. Születési helye: Marokkó. Címe: a) Via Uccelli di Nemi 33, Milánó, Olaszország; b) via F. De Lemene 50, Milánó, Olaszország. Egyéb információ: Érvényben van ellene a Tribunale de Milano 5236/02 R.G.N.R 2003. november 25. – 1511/02 R.G.GIP. számú letartóztatási parancsa. Elítélték.” bejegyzés helyébe a következő szöveg lép: „Jamal Housni (alias a) Djamel il marocchino; b) Jamal Al Maghrebi; c) Hicham). Születési ideje: 1983.2.22. Születési helye: Marokkó. Címe: a) Via Uccelli di Nemi 33, Milánó, Olaszország; b) Via F. De Lemene 50, Milánó, Olaszország. Egyéb információ: 2009 júniusa óta őrizetben tartják. A 2a. cikk (4) bekezdésének b) pontjában meghatározott megjelölés időpontja: 2006.8.2.”
(1)

A Bizottsághoz „új exportőrre” vonatkozó felülvizsgálati kérelem érkezett az alaprendelet 11. cikke (4) bekezdésének megfelelően. A kérelmet a Kínai Népköztársaság (a továbbiakban: érintett ország) egyik exportáló gyártója, a Henan Hongye Chemical Company Ltd. és kapcsolódó vállalatai, a Puyang Hongjian Resin Science & Technology Development Company Ltd. és a Puyang Hongye Imp. & Exp. Commerce Company Ltd. (a továbbiakban: kérelmező) nyújtották be.
(8)

Az „érintett termék” megegyezett a módosított 1425/2006/EK tanácsi rendeletben meghatározott, tömegükben legalább 20 % polietilént tartalmazó, legfeljebb 100 mikrométer (μm) vastagságú, a Kínai Népköztársaságból származó, az ex 3923 21 00, ex 3923 29 10 és ex 3923 29 90 KN-kód alá besorolt (TARIC-kódok: 3923210020, 3923291020 és 3923299020) műanyag zsákokkal és zacskókkal.